ນັກເຄື່ອນໄຫວອິນເດຍ ຢຸດການອົດອາຫານ ປະທ້ວງ
ທ່ານ Annah Hazare ​ໄວ 74 ປີ ຢຸດການອົດອາຫານປະທ້ວງ ມາໄດ້ 13 ມື້ ທີ່ມີເປົ້າໝາຍເພື່ອໃຫ້ລັດຖະບານ ປາບການສໍ້ລາດບັງຫລວງໃນອິນເດຍນັ້ນ.
ນັກເຄື່ອນໄຫວຫົວປະຕິຮູບອິນເດຍ ທີ່ໄດ້ທໍາການອົດອາຫານປະທ້ວງ ແລະການປະທ້ວງຂອງລາວໄດ້ກະຕຸ້ນໃຫ້ປະເທດຊາດສະແດງຄວາມໂກດ ແຄ້ນຕ້ານການສໍ້ລາດບັງຫລວງນັ້ນ ໄດ້ຢຸດການອົດອາຫານປະທ້ວງມາ ເປັນເວລາ 13 ມື້ຂອງຜູ້ກ່ຽວແລ້ວ ຫລັງຈາກສະພາແຫ່ງຊາດອິນເດຍໄດ້ ຕົກລົງຮັບເອົາຄໍາຮຽກຮ້ອງຂອງທ່ານ ທີ່ຢາກໃຫ້ມີການອອກກົດໝາຍ ຕໍ່ຕ້ານການສໍ້ລາດບັງຫລວງຢ່າງເຂັ້ມງວດຂຶ້ນນັ້ນ ທ່ານ Annah Hazare ໄວ 74 ປີໄດ້ຢຸດການອົດອາຫານປະທ້ວງ ຢູ່ສະ ຖານທີ່ກາງແຈ້ງແຫ່ງນຶ່ງໃນກຸງ New Delhi ໃນວັນອາທິດມື້ນີ້ ເວລາ ເດັກນ້ອຍແມ່ຍິງ ໄວ 5 ຂວບຄົນນຶ່ງ ເອົານໍ້າໝາກພ້າວປະສົມນໍ້າເຜິ້ງ ຈອກນຶ່ງ ມາໃຫ້ທ່ານດື່ມ ຄາດວ່າ ທ່ານ Hazare ທີ່ໄດ້ເສຍນໍ້າໜັກ ຫລືຈ່ອຍລົງຫລາຍໃນລະ ຫວ່າງການອົດອາຫານປະທ້ວງນັ້ນ ຈະຖືກນໍາສົ່ງໂຮງໝໍໃນວັນອາທິດ ມື້ນີ້ ລັດຖະບານອິນເດຍໄດ້ຮຽກຮ້ອງໃຫ້ທ່ານ Hazare ປ່ອຍໃຫ້ໝໍ ປ້ອນອາຫານໃຫ້ທ່ານ ເຂົ້າທາງເສ້ນເລືອດ ແຕ່ທ່ານບໍ່ຍອມ ພວກສະມາຊິກສະພານິຕິບັນຍັດຈາກພັກ Congress ທີ່ປົກຄອງປະ ເທດໃນປັດຈຸບັນແລະພັກຝ່າຍຄ້ານໃຫຍ່ ໄດ້ໄຂກອງປະຊຸມພິເສດຂຶ້ນ ໃນວັນເສົາວານນີ້ ແລະໄດ້ຕົກລົງໃຫ້ການສະໜັບສະໜຸນແກ່ຮ່າງຍັດ ຕິສະບັບນຶ່ງທີ່ສະເໜີຂຶ້ນໂດຍທ່ານ Pranab Mukherjee ລັດຖະມົນ ຕີການເງິນ ທີ່ໃຫ້ຈັດຕັ້ງເຈົ້າໜ້າທີ່ຮັບຟັງຄໍາຮ້ອງທຸກ ທີ່ເປັນອິດສະລະ ຂຶ້ນມາ ໂດຍໃຫ້ມີອໍານາດຢ່າງກວ້າງຂວາງ ເພື່ອທໍາການສືບສວນສອບ ສວນພວກສະມາຊິກສະພາ ພວກເຈົ້າໜ້າທີ່ຝ່າຍຕຸລາການແລະເຈົ້າໜ້າ ທີ່ອື່ນໆນັ້ນ